D'Bette Davis huet hir Carrère beim Theater ugefaangen, ier se 1930 op Hollywood geplënnert ass a bis zu hirem Doud an iwwer honnert Filmer matgespillt huet. Bekannt gouf si virun allem fir hir Interpretatioun vu komplexen, och alt emol onsympatesche Figuren. Um Héichpunkt vun hirer Carrière huet se virun allem a Filmdrame matgespillt, an deenen et meeschtens ëm dat tragescht Schicksal vun der weiblecher Haaptfigur goung. Si war ower och an Historiefilmer an an hirer Spéitphas a Filmproduktiounen ze gesinn, deenen hir staark Grand-Guignolesk Elementer alt bis un d'Grenz vum Horrorfilm goungen. Der Davis hiert Markenzeeche waren déi grouss, expressiv Aen, hir direkt Aart an d'Zigaretten, déi ëmmer bei Hand waren.